Летище Барселона – Ел Прат

„Жозеп Тараделяс“ (на испански: Aeropuerto Josep Tarradellas) или Барселона – Ел Прат (Barcelona – El Prat) е международно летище, обслужващо Барселона, столицата на автономна област Каталония, Испания. Разположено е на 12 километра югозападно от Барселона в град Ел Прат де Льобрегат (El Prat de Llobregat). Носи името на бившия каталонски президент Жозеп Тараделяс, считано от 27 февруари 2019 г. Летището е на 2-р място по натовареност в страната и на 7-о в Европа. През 2018 година са обслужени рекорден брой – 50,2 милиона пътници, което е с 6 % повече от 2017 г. Аеропортът се явява хъб за авиокомпаниите Level и Vueling и е фокусно за Air Europa, Iberia, easyJet, Norwegian и Ryanair. История Летище Ел Прат започва функционирането си през 1918 година с кацането на първия полет от Тулуза до Казабланка. Първият комерсиален полет е на испанската авиокомпания Iberia, която свързва Мадрид с Барселона, през 1927 година. Двадесет години по-късно писта 07-25 е построена и е открит презокеански полет до Ню Йорк на Pan American World Airways. В началото на 50-те години втора перпендикулярна на сегашната писта е построена (16-34), както и нов терминал, който да поеме нарастващия пътникопоток, който през 1963 година надхвърля 1 милион. Две години по-късно контролна кула бива построена. Сегашният терминал 2B запо§ва да функционира през далечната 1968 година. През 1970-те години Pan American World Airways започва да оперира въздушна връзка между Барселона, Лисабон и Ню Йорк чрез Боинг 747. Три месеца по-късно, авиокомпания Iberia започва директен полет между Летище Мадрид - Барахас и Барселона – Ел Прат. През 1976 г. специален терминал е построен за Iberia, както и отделен терминал за карго и поща. В края на 70-те години, летището обслужда над 5 млн. пътници. До края на 20 век, летището продължава да се развива и модернизира, както и уголемява. Пътнически ръкави са инсталирани. В началото на 1990-те, нова контролна кула е построена. Заради кризата в авиационния сектор в края на 20-и и началото на 21 век много чартърни полети от летищата в Херона и Реус са пренасочени към летище Ел Прат, за да „помогнат“ на летището до превъзмогне кризата. Това е първото летище в страната, което започва да обслужва дневните полети с Еърбъс А380 на авиокомпания Емирейтс, свързващи Дубай и Барселона. Летището обслужва главно национален и европейски пътникопоток. Основен принос имат нискотарифните авиокомпании, които оперират от и до него – easyJet, Ryanair, Vueling и Wizz air. Аеропортът има 3 писти: 2 успоредни (07L/25R; 07R/25L) и 3-та, която ги пресича – 02/20. Има 2 терминала – 1 и 2, съставен от предишните терминали A, B и C. Терминал 1 има обща площ от 548 000 м², над 13 000 паркоместа, 60 изхода, което го прави 5-и терминал в света. Терминалът е приспособен да обслужва и широкофюзелажни самолети като Еърбъс А380 и Боинг 747. Терминалът е разделен на 5 модула: модул A е предназначен единствено за полети за Мадрид, модул B – за шенгенски полети, модул C – за полети на Air Nostrum, модул D – за нешенгенски европейски полети, модул E – за нешенгенски неевропейски полети. Терминал 2 е разделен на 3 сектора, както са били формирани предишните 3 (A,B,C) терминала. Използва се за обслужването на нискотарифните авиокомпании. Дестинации